สวัสดีค่ะพอดีดิฉันมีปัญหาผมร่วงมาประมาณ2-3ปีแล้วคะ ช่วงแรกๆก็ร่วงไม่เยอะมากแต่มาประมาณปีหลังนี้ร่วงเยอะมากค่ะ ยิ่ง5-6เดือนมานี่หวีผมๆก็ร่วงติดหวีมาด้วยเอามือลูบก็ติดมือมาด้วยค่ะ(ร่วงจนน่ากลัวเลยค่ะ) อยากทราบว่าอาการเล่านี้มีทางรักษาเบื้องต้นมั้ยคะ เพราะมันร่วงจนคนทักว่าผมบางลงเยอะเลยค่ะ
สวัสดีค่ะ ผมร่วงคือการที่ผมร่วงมากกว่า 100 เส้นต่อวัน หรือในวันที่สระผมอาจร่วงได้มากถึง 200 เส้นต่อวัน คนที่ผมยาวก็คือผมเยอะก็มีโอกาสจะร่วงได้มากกว่าคนปกติสาเหตุของผมร่วง-โรคทางกายเช่น โรคไทรอยด์มากผิดปกติ โรคแพ้ภูมิตัวเอง (SLE) โดยใน SLE จะมีอาการอื่นๆร่วมด้วยเช่น ปวดข้อ ผื่นแพ้แสงที่หน้า-มีเชื้อราที่หนังศีรษะ-ภูมิคุ้มกันตัวเองทำลายผม ทำให้ผมร่วง-ยาที่รับประทานเช่น ยาคุมกำเนิด ยารักษามะเร็ง ยากันชัก ยาป้องกันการแข็งตัวของเลือด ยารักษาคอพอกเป็นพิษ-สระผมบ่อยเกินไปหรือหวีผมแรงเกินไป-ผมที่ถูกดัด ย้อม ทำสีเป็นประจำ-เป็นโรคจิตเวชบางประเภทที่ชอบดึงผมตัวเองเบื้องต้นแนะนำไม่ควรหวีผมบ่อย เพราะการหวีผมเป็นสาเหตุสำคัญของผมร่วงได้เช่นกัน ทำความสะอาดเส้นผมได้ตามปกติเพียงแค่ไม่ไปขยี้แรงๆ หลีกเลี่ยงการใช้สารเคมีกับผม หยุดยาที่ไม่จำเป็นต้องกินทุกชนิด และหากลองนับผมที่ร่วงเบื้องต้นได้เกินจำนวนที่กล่าวไป ควรพบแพทย์ผิวหนังเพื่อตรวจเพิ่มเติมการรักษาเน้นรักษาตามสาเหตุก่อนถ้าทำได้ แต่ถ้าไม่พบสาเหตุชัดเจน ก็อาจรักษาตามอาการ โดยจะมียาเพื่อลดผมร่วง เป็นยาทาเฉพาะที่เช่นยา minoxidil หรือในบางรายอาจต้องใช้ยารับประทานควบคู่ไปด้วย